z 20. januára 2010,

**ktorým sa mení a dopĺňa zákon č. 25/2007 Z. z. o elektronickom výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

Čl. I

Zákon č. 25/2007 Z. z. o elektronickom výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení zákona č. 664/2007 Z. z., zákona č. 86/2008 Z. z., zákona č. 435/2008 Z. z., zákona č. 307/2009 Z. z. a zákona č. 488/2009 Z. z. sa mení a dopĺňa takto:

1. V § 1 ods. 1 sa slová „ciest pre motorové vozidlá“ nahrádzajú slovami „rýchlostných ciest“.
2. V § 2 ods. 3 sa slová „križovaním podľa vykonávacieho predpisu“ nahrádzajú slovami „vykonávacím predpisom“.
3. V poznámke pod čiarou k odkazu 4a sa citácia „Vyhláška Ministerstva dopravy, pôšt a telekomunikácií Slovenskej republiky č. 413/2007 Z. z., ktorou sa vymedzujú úseky diaľnic, ciest pre motorové vozidlá a ciest I. triedy s elektronickým výberom mýta nahrádza citáciou „Vyhláška Ministerstva dopravy, pôšt a telekomunikácií Slovenskej republiky č. 529/2009 Z. z., ktorou sa vymedzujú úseky diaľnic, rýchlostných ciest a ciest I. triedy s elektronickým výberom mýta v znení vyhlášky Ministerstva dopravy, pôšt a telekomunikácií Slovenskej republiky č. 10/2010 Z. z..“.
4. V § 4 ods. 1 písm. a) sa za slová „Slovenskej republiky“ vkladajú slová „a Policajného zboru“ a vypúšťajú sa slová „označené podľa osobitného predpisu“.

Poznámka pod čiarou k odkazu 6 sa vypúšťa.

1. V poznámke pod čiarou k odkazu 8 sa citácia „§ 8 ods. 1 zákona č. 129/2002 Z. z. o integrovanom záchrannom systéme v znení zákona č. 579/2004 Z. z.“ nahrádza citáciou „§ 7 písm. a) a b) zákona č. 129/2002 Z. z. o integrovanom záchrannom systéme v znení neskorších predpisov.“.
2. V § 8 ods. 2 sa slová „odseku 1“ nahrádzajú slovami „ odseku 1 písm. a) až c) a e)“.
3. V § 8 sa za odsek 2 vkladá nový odsek 3, ktorý znie:

„(3) Za priestupok podľa odseku 1 písm. d) sa uloží pokuta vo výške 160 eur a v blokovom konaní vo výške 120 eur.“

Doterajšie odseky 3 až 5 sa označujú ako odseky 4 až 6.

8. Za § 9 sa vkladá § 9a, ktorý vrátane nadpisu znie:

„§ 9a

Prechodné ustanovenie účinné od 1. februára 2010

Podľa tohto zákona sa dokončia aj konania začaté pred 1. februárom 2010.“.

**Čl. II**

Tento zákon nadobúda účinnosť 1. februára 2010.

prezident Slovenskej republiky

predseda Národnej rady Slovenskej republiky

predseda vlády Slovenskej republiky